Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
5 Mwomwo weshowo kapilishitu wakulitulaho uze vanafumisa muli vatu, veji kumutongolanga avemanyineko muvyuma vyaKalunga,+ mangana ahanenga mawana navimuna vakuvatula vakufwika hajishili.+
2 Kaha nahase kutetela vaze vanahono kutachikiza vyuma, navaze vanavulumuna milonga hakuwana nge naikiye nawa apwa wakuhehela,
3 ngocho atela kuhananga mawana akufwika hajishili jenyi ivene nge muze eji kulinganga hajishili javatu veka.+
4 Mutu keshi kutambula ulemu kanou mukusaka chenyi iveneko, oloze eji kuutambulanga kuvanga nge vanamutongola kuli Kalunga, nge muze vatongwele Alone.+
5 Ngocho naKulishitu nawa kalitohwesele ivene+ kupwa kapilishitu wakulitulahoko, oloze vamutohwesele kuli Uze ahanjikile hali ikiye ngwenyi: “Ove umwanami, likumbi lyalelo ami ngunapu nguiso.”+
6 Kaha ahanjika nawa heka ngwenyi, “Ove ukapilishitu haya myaka yosena wakufwana nge Mekizeteke.”+
7 Omu Kulishitu apwilenga hano hamavu, alembelelelenga nakuvuluka vyuma asakilenga oku ali nakuteta chikuma miteto, nakulila masoji+ kuli Ou ukwechi ngolo jakuhasa kumulwila kukufwa, kaha vamwivwile mwomwo evwilenga Kalunga woma.
8 Numba tuhu apwile mwana, oloze alinangwile kwononoka hakuhita muvihuli.+
9 Kahomu valingile hivanamukupwisa lyehi mwosena,+ apwile jino muka-kuneha ulwilo wahaya myaka yosena kuli vosena vaze navamwononokanga,+
10 mwomwo ikiye vamutongola kuli Kalunga kupwa kapilishitu wakulitulaho wakufwana nge Mekizeteke.+
11 Tuli navyuma vyavivulu vyakuhanjika hali ikiye, oloze chachikalu kuvilumbununa, mwomwo enu munajiki mumatwitwi enu.
12 Mwomwo oholili mwatelanga kachi kupwa muvaka-kunangula, oloze muli nakusaka mutu aputuke cheka kuminangula vyuma vyamaputukilo+ vyavihande vyajila vyaKalunga, kaha munakinduluka cheka kunyima nakusaka mavele, keshi kulya chakutafunyako.
13 Mwomwo weshowo mwanwanga lika mavele katachikiza mwaya mazu akwolokako, mwomwo napu mwana wamundende.+
14 Oloze kulya chakutafunya chapwa chavatu vanakolo lyehi, vaze vakwechi uhashi wakukekesa vyuma uze valongesa lyehi mwomwo yakuuzachisa mangana vahandunune kwoloka nakuhenga.
Share
Share
NEW WORLD TRANSLATION OF THE HOLY SCRIPTURES (2013 REVISION)
WavaHepeleu 5
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn eng_Latn eng_Latn kor_Hang umb_Latn fij_Latn cjk_Latn eng_Latn